CELEX: 32021D0512(02)
Language: bg
Date: 2021-05-07 00:00:00
Title: Решение на Комисията от 7 май 2021 година за изменение на Решение 2017/C 31/12 за създаване на експертна група на Комисията „Платформа за хуманно отношение към животните“ (текст от значение за ЕИП) 2021/C 185/04

12.5.2021   
               
               
                  BG
               
               
                  Официален вестник на Европейския съюз
               
               
                  C 185/7
               
            
         РЕШЕНИЕ НА КОМИСИЯТА
         от 7 май 2021 година
         за изменение на Решение 2017/C 31/12 за създаване на експертна група на Комисията „Платформа за хуманно отношение към животните“
         (текст от значение за ЕИП)
         (2021/C 185/04)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като има предвид, че:
         
                     (1)
                  
                  
                     С Решение 2017/C 31/12 на Комисията (1) беше създадена експертна група, наречена „Платформа за хуманно отношение към животните“ („платформата“). Основните задачи на платформата са да съдейства на Комисията и да помага за поддържането на редовен диалог по въпроси, имащи отношение към Съюза, които са пряко свързани с хуманното отношение към животните, като например прилагане на законодателството, обмен на научни знания, иновации и добри практики/инициативи във връзка с хуманното отношение към животните.
                  
               
                     (2)
                  
                  
                     Първоначално определеният срок на прилагане на Решение 2017/C 31/12 — до 31 декември 2019 г., беше удължен до 30 юни 2021 г. с Решение 2019/C405/05 на Комисията (2).
                  
               
                     (3)
                  
                  
                     През четирите години, в които функционира, платформата получи широко признание като форум за водене на открит диалог по въпросите на хуманното отношение към животните, както и за обмен на добри практики и предприемане на незаконодателни инициативи, разчитайки на ангажираността на държавите членки и съответните заинтересовани страни в Съюза за подобряването на хуманното отношение към животните.
                  
               
                     (4)
                  
                  
                     На 20 май 2020 г. Комисията прие съобщението „Стратегия „От фермата до трапезата“ за справедлива, здравословна и екологосъобразна продоволствена система“ (3). Тя включва действия, свързани с хуманното отношение към животните, като например проучване на възможностите за етикетиране от ЕС във връзка с хуманното отношение към животните, действия по въпроси, свързани с прилагането на законодателството в областта на хуманното отношение към животните, и проучване на мнения относно бъдещо преразглеждане на законодателството в областта на хуманното отношение към животните. Платформата може да има важна роля за подготвянето на тези действия.
                  
               
                     (5)
                  
                  
                     Също така, в контекста на Регламент (ЕС) 2017/625 на Европейския парламент и на Съвета (4) платформата би могла да бъде от полза за Комисията при разработването на документи с насоки или незаконодателни актове, насочени към улесняване и хармонизиране на прилагането на правилата за хуманно отношение към животните, като предоставя информация по научно-технически въпроси, както и практически опит в тази област.
                  
               
                     (6)
                  
                  
                     Поради това платформата следва да продължи дейността си, с подновено членство, за да осигури съдържателен принос по настоящите приоритети на Комисията в областта на хуманното отношение към животните.
                  
               
                     (7)
                  
                  
                     Затова е целесъобразно срокът на прилагане на Решение 2017/C 31/12 да бъде удължен с 4 години — до 30 юни 2025 г.
                  
               
                     (8)
                  
                  
                     Поради това Решение 2017/C 31/12 следва да бъде съответно изменено,
                  
               РЕШИ:
         
            Член единствен
            Член 16 от Решение 2017/C 31/12 се заменя със следното:
            
               
                  „Член 16
                  Приложимост
                  Настоящото решение се прилага до 30 юни 2025 г.“
               
            
         
         
            Съставено в Брюксел на 7 май 2021 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  Решение на Комисията от 24 януари 2017 г. за създаване на експертна група на Комисията „Платформа за хуманно отношение към животните“ (ОВ C 31, 31.1.2017 г., стр. 61).
         
            (2)  Решение на Комисията от 29 ноември 2019 г. за изменение на Решение 2017/C 31/12 за създаване на експертна група на Комисията „Платформа за хуманно отношение към животните“ (ОВ C 405, 2.12.2019 г., стр. 5).
         
            (3)  Съобщение на Комисията до Европейския парламент, Съвета, Европейския икономически и социален комитет и Комитета на регионите — Стратегия „От фермата до трапезата“ за справедлива, здравословна и екологосъобразна продоволствена система (COM/2020/381 final).
         
            (4)  Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (ОВ L 95, 7.4.2017 г., стр. 1).